CELEX: 32015D0927
Language: et
Date: 2015-06-09 00:00:00
Title: Poliitika- ja julgeolekukomitee otsus (ÜVJP) 2015/927, 9. juuni 2015, Kongo Demokraatliku Vabariigi julgeolekusektori reformide alase Euroopa Liidu nõustamis- ja abimissiooni (EUSEC RD Congo) juhi ametisse nimetamise ning otsuse EUSEC/1/2012 kehtetuks tunnistamise kohta (EUSEC/1/2015)

17.6.2015   
            
            
               ET
            
            
               Euroopa Liidu Teataja
            
            
               L 150/21
            
         POLIITIKA- JA JULGEOLEKUKOMITEE OTSUS (ÜVJP) 2015/927,
   9. juuni 2015,
   Kongo Demokraatliku Vabariigi julgeolekusektori reformide alase Euroopa Liidu nõustamis- ja abimissiooni (EUSEC RD Congo) juhi ametisse nimetamise ning otsuse EUSEC/1/2012 kehtetuks tunnistamise kohta (EUSEC/1/2015)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artiklit 38,
   võttes arvesse nõukogu 21. septembri 2010. aasta otsust 2010/565/ÜVJP Kongo Demokraatliku Vabariigi julgeolekusektori reformide alase Euroopa Liidu nõustamis- ja abimissiooni (EUSEC RD Congo) kohta, (1) eriti selle artiklit 8,
   ning arvestades järgmist:
   
               (1)
            
            
               Vastavalt otsuse 2010/565/ÜVJP artiklile 8 on poliitika- ja julgeolekukomitee kooskõlas Euroopa Liidu lepingu artikli 38 kolmanda lõiguga volitatud tegema asjakohaseid otsuseid EUSEC RD Congo poliitilise kontrolli ja strateegilise juhtimise teostamise kohta, sealhulgas tegema missiooni juhi määramist käsitlevaid otsuseid.
            
         
               (2)
            
            
               Nõukogu võttis 8. juunil 2015 vastu otsuse (ÜVJP) 2015/883, (2) millega pikendati Kongo Demokraatliku Vabariigi julgeolekusektori reformide alast Euroopa Liidu nõustamis- ja abimissiooni (EUSEC RD Congo) 30. juunini 2016.
            
         
               (3)
            
            
               Poliitika- ja julgeolekukomitee võttis 2. oktoobril 2012 vastu otsuse EUSEC/1/2012, (3) millega nimetati kolonel Jean-Louis NURENBERG missiooni EUSEC RD Congo juhiks.
            
         
               (4)
            
            
               Liidu välisasjade ja julgeolekupoliitika kõrge esindaja tegi ettepaneku nimetada missiooni EUSEC RD Congo juhiks kolonel Johan DE LAERE kolonel Jean-Louis NURENBERGi asemele alates 1. juulist 2015 üheks aastaks,
            
         ON VASTU VÕTNUD KÄESOLEVA OTSUSE:
   Artikkel 1
   Kolonel Johan DE LAERE nimetatakse Kongo Demokraatliku Vabariigi julgeolekusektori reformide alase Euroopa Liidu nõustamis- ja abimissiooni (EUSEC RD Congo) juhiks alates 1. juulist 2015 kuni 30. juunini 2016.
   Artikkel 2
   Poliitika- ja julgeolekukomitee otsus EUSEC/1/2012 tunnistatakse kehtetuks alates 1. juulist 2015.
   Artikkel 3
   Käesolev otsus jõustub selle vastuvõtmise kuupäeval.
   Seda kohaldatakse alates 1. juulist 2015.
   
      Brüssel, 9. juuni 2015
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 248, 22.9.2010, lk 59.
   
      (2)  Nõukogu 8. juuni 2015. aasta otsus (ÜVJP) 2015/883, millega muudetakse otsust 2010/565/ÜVJP Kongo Demokraatliku Vabariigi julgeolekusektori reformide alase Euroopa Liidu nõustamis- ja abimissiooni (EUSEC RD Congo) kohta ja pikendatakse selle otsuse kehtivust (ELT L 143, 9.6.2015, lk 14).
   
      (3)  Poliitika- ja julgeolekukomitee 2. oktoobri 2012. aasta otsus EUSEC/1/2012 Kongo Demokraatliku Vabariigi julgeolekusektori reformide alase Euroopa Liidu nõustamis- ja abimissiooni (EUSEC RD Congo) juhi ametisse nimetamise kohta (ELT L 272, 6.10.2012, lk 19).